2022. gada 27. decembrī

2022. gads noslēgsies ar Latvijas kausu kamaniņu sportā

Piektdien, 30. decembrī no plkst. 10.00 līdz 14.15 Siguldas Bobsleja un kamaniņu trasē norisināsies Latvijas kauss kamaniņu sportā. Sacensībās startēt pieteikušies 86 sportisti piecās vecuma grupās.

Ceturtdien, 29. decembrī no plkst 14.00 līdz 18.00 norisināsies oficiālie treniņbraucieni.

Savukārt piektdien, 30. decembrī uz starta dosies un par godalgām cīnīsies vīrieši, “Junioru” vīrieši, sievietes, “Junioru” sievietes, vīriešu divvietīgās ekipāžas, “Junioru” vīriešu divvietīgās ekipāžas, sieviešu divvietīgās ekipāžas, “Junioru” sieviešu divvietīgās ekipāžas, “Jaunieši A” zēni, “Jaunieši A” meitenes, “Jaunieši A” zēnu divvietīgās ekipāžas, “Jaunieši A” meiteņu divvietīgās ekipāžas, “Jaunieši B” zēni, “Jaunieši B” meitenes, kā arī “Jaunieši C” zēni un meitenes.

Latvijas kausā startēs visi Latvijas Nacionālās kamaniņu sporta izlases dalībnieki: Gints Bērziņš, Kristers Aparjods, Elīna Ieva Vītola, Sigita Bērziņa, Kendija Aparjode, Mārtiņš Bots/Roberts Plūme, Eduards Ševics-Mikeļševics/Lūkass Krasts, kā arī Anda Upīte/ Sanija Ozoliņa.

Informāciju sagatavoja:

Ieva Ose

LKSF sabiedrisko attiecību speciāliste

Tel. +371 282 66 456